CELEX: 62020TN0164
Language: el
Date: 2020-03-19 00:00:00
Title: Υπόθεση T-164/20: Προσφυγή-αγωγή της 19ης Μαρτίου 2020 — BG κατά Κοινοβουλίου

15.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/33
            
         
      Προσφυγή-αγωγή της 19ης Μαρτίου 2020 — BG κατά Κοινοβουλίου
      (Υπόθεση T-164/20)
      (2020/C 201/45)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: BG (εκπρόσωποι: A. Tymen, L. Levi, και A. Champetier, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του καθού-εναγομένου της 20ής Μαΐου 2019 περί απορρίψεως της αιτήσεως της προσφεύγουσας-ενάγουσας του Ιουλίου 2017 περί παροχής επικουρίας·
               
            
                  —
               
               
                  εφόσον κρίνεται αναγκαίο, να ακυρώσει την απόφαση του καθού-εναγομένου της 10ης Δεκεμβρίου 2019 περί απορρίψεως της καταγγελίας της προσφεύγουσας-ενάγουσας με ημερομηνία 20 Αυγούστου 2019·
               
            
                  —
               
               
                  να υποχρεώσει το καθού-εναγόμενο να καταβάλει στην προσφεύγουσα-ενάγουσα αποζημίωση 50 000 ευρώ για την ηθική βλάβη την οποία αυτή υπέστη λόγω παράνομης συμπεριφοράς του καθού-εναγομένου·
               
            
                  —
               
               
                  να καταδικάσει το καθού-εναγόμενο στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει τέσσερις λόγους.
      
               
                  1.
               
               
                  Με τον πρώτο λόγο προβάλλεται προσβολή του θεμελιώδους δικαιώματος ακροάσεως (άρθρο 41, παράγραφος 2, στοιχείο α', του Χάρτη των Θεμελιωδών Δικαιωμάτων της Ευρωπαϊκής Ένωσης).
               
            
               
                  2.
               
               
                  Με τον δεύτερο λόγο προβάλλεται προσβολή του θεμελιώδους δικαιώματος σε αμερόληπτη και δίκαιη δίκη (άρθρο 41, παράγραφος 1, του Χάρτη) και παράβαση του άρθρου 24 του ΚΥΚ και του καθήκοντος μέριμνας.
               
            
               
                  3.
               
               
                  Με τον τρίτο λόγο προβάλλεται προσβολή του θεμελιώδους δικαιώματος του προσώπου όπως η εκδοθησόμενη απόφαση έχει αιτιολογία (άρθρο 41, παράγραφος 2, στοιχείο γ' του Χάρτη και άρθρο 25 του ΚΥΚ).
               
            
               
                  4.
               
               
                  Με τον τέταρτο λόγο προβάλλεται πλάνη εκτιμήσεως και παράβαση των άρθρων 12α και 24 ΚΥΚ.
                  Στο πλαίσιο του αιτήματος αποζημιώσεως, η προσφεύγουσα-ενάγουσα εκθέτει την παράνομη και υπαίτια συμπεριφορά του καθού-εναγομένου, τη ζημία την οποία αυτή υπέστη και τον αιτιώδη σύνδεσμο μεταξύ παράνομης συμπεριφοράς και ζημίας.